Πρόταση απόφασης του Συμβουλίου για την καθιέρωση συστήματος παρακολούθησης των μέσων όρων των ειδικών εκπομπών διοξειδίου του άνθρακα από τα νέα επιβατικά αυτοκίνητα (98/C 231/06) (Κείμενο που παρουσιάζει ενδιαφέρον για τον ΕΟΧ) COM(1998) 348 τελικό - 98/0202(SYN)

(Υποβλήθηκε από την Επιτροπή στις 12 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία που καθορίζεται στο άρθρο 189 Γ της συνθήκης σε συνεργασία με το Ευρωπαϊκό Κοινοβούλιο,

Εκτιμώντας:

(1) ότι η Κοινότητα αναγνωρίζει ότι οι συγκεντρώσεις αερίων «θερμοκηπίου» στην ατμόσφαιρα πρέπει να σταθεροποιηθούν σε επίπεδο στο οποίο θα αποτρέπεται η επικίνδυνη ανθρωπογενής παρεμβολή στο κλιματικό σύστημα 7

(2) ότι η Κοινότητα έχει δεσμευθεί, στο πλαίσιο της συνθήκης-πλαισίου των Ηνωμένων Εθνών για την αλλαγή του κλίματος, να σταθεροποιήσει τις εκπομπές διοξειδίου του άνθρακα (CO2) στα επίπεδα του 1990 μέχρι το 2000 7

(3) ότι η Κοινότητα έχει αποδεχτεί το στόχο να μειώσει, κατά τη χρονική περίοδο 2008-2012, τις εκπομπές της ενός συνόλου αερίων «θερμοκηπίου» κατά 8 %, σε σύγκριση με τα επίπεδα του 1990, στόχος που περιλαμβάνεται στο πρωτόκολλο το οποίο συμφωνήθηκε στη διάσκεψη που πραγματοποίησαν στο Κιότο, το Δεκέμβριο 1997, τα συμβαλλόμενα μέρη στη συνθήκη-πλαίσιο των Ηνωμένων Εθνών για την αλλαγή του κλίματος 7

(4) ότι η απόφαση 93/389/ΕΟΚ του Συβουλίου (1) καθιέρωσε μηχανισμό παρακολούθησης των κοινοτικών εκπομπών CO2 και άλλων εκπομπών αερίων «θερμοκηπίου» 7

(5) ότι αναγνωρίζοντας τη σημασία των επιβατικών αυτοκινήτων ως πηγής CO2, η Κοινότητα, στην ανακοίνωση της Επιτροπής της 20ής Δεκεμβρίου 1995 (2), έχει αναπτύξει στρατηγική για τη μείωση των εκπομπών CO2από τα ιδιωτικής χρήσεως αυτοκίνητα και για την εξοικονόμηση καυσίμου 7

(6) ότι οι ειδικές εκπομπές CO2 των νέων επιβατικών αυτοκινήτων μετρούνται με εναρμονισμένο τρόπο στην Κοινότητα σύμφωνα με τη μέθοδο που καθορίζεται στην οδηγία 80/1268/ΕΟΚ του Συμβουλίου (3) σχετικά με τις εκπομπές CO2 και την κατανάλωση καυσίμων των μηχανοκίνητων οχημάτων, όπως τροποποιήθηκε τελευταία από την οδηγία 93/116/ΕΚ της Επιτροπής (4) 7

(7) ότι είναι απαραίτητο να καθιερωθούν διαδικασίες παρακολούθησης των ειδικών εκπομπών CO2 των νέων επιβατικών αυτοκινήτων που πωλούνται στην Κοινότητα προκειμένου να παρακολουθείται η αποτελεσματικότητα της κοινοτικής στρατηγικής, όπως αναφέρεται στην ανακοίνωση της Επιτροπής της 20ής Δεκεμβρίου 1995 7

(8) ότι μόνο επίσημα στοιχεία που είναι σύμφωνα με την οδηγία 70/156/ΕΟΚ του Συμβουλίου (5), σχετικά με την έγκριση τύπου των μηχανοκίνητων οχημάτων και των ρυμουλκουμένων τους, όπως τροποποιήθηκε τελευταία από την οδηγία 98/14/ΕΚ της Επιτροπής (6), πρέπει να συλλέγονται από τα κράτη μέλη 7

(9) ότι στην οδηγία 70/156/ΕΟΚ ορίζεται ότι ο κατασκευαστής συντάσσει πιστοποιητικό συμμόρφωσης το οποίο πρέπει να συνοδεύει κάθε νέο επιβατικό αυτοκίνητο και ότι τα κράτη μέλη δεν δύνανται να αρνηθούν την ταξινόμηση ή την κυκλοφορία ενός νέου επιβατικού αυτοκινήτου όταν αυτό συνοδεύεται από έγκυρο πιστοποιητικό συμμόρφωσης 7

(10) ότι πρόθεση της παρούσας απόφασης του Συμβουλίου δεν είναι να εναρμονίσει τα εθνικά συστήματα ταξινόμησης των οχημάτων αλλά να βασιστεί σε αυτά ώστε να προκύψει ένας ελάχιστος αριθμός στοιχείων τα οποία είναι απαραίτητα για τη σωστή λειτουργία ενός κοινοτικού συστήματος με το οποίο θα παρακολουθούνται οι μέσοι όροι των ειδικών εκπομπών CO2 των νέων επιβατικών αυτοκινήτων 7

(11) ότι το σύστημα παρακολούθησης πρέπει να ισχύει μόνο για τα επιβατικά αυτοκίνητα που ταξινομούνται για πρώτη φορά στην Κοινότητα και που δεν έχουν ταξινομηθεί προηγουμένως αλλού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την παρούσα απόφαση καθιερώνεται σύστημα για την παρακολούθηση των μέσων όρων των ειδικών εκπομπών CO2 των νέων επιβατικών αυτοκινήτων που ταξινομούνται στην Κοινότητα. Ισχύει μόνο για τα επιβατικά αυτοκίνητα που ταξινομούνται για πρώτη φορά και που δεν έχουν προγενέστερα ταξινομηθεί οπουδήποτε αλλού και που υπόκεινται στην έγκριση ΕΚ τύπου σύμφωνα με την οδηγία 70/156/ΕΟΚ.

Άρθρο 2

Για τους σκοπούς της παρούσας απόφασης νοείται ως:

1. επιβατικό αυτοκίνητο: κάθε μηχανοκίνητο όχημα της κατηγορίας Μ1, όπως καθορίζεται στο παράρτημα I της οδηγίας 70/156/ΕΟΚ, το οποίο χρησιμοποιείται για μεταφορά επιβατών και διαθέτει το πολύ οκτώ θέσεις καθήμενων επιπλέον της θέσης του οδηγού. Δεν περιλαμβάνονται τα δίτροχα και τρίτροχα μηχανοκίνητα οχήματα και τα οχήματα για ειδικούς σκοπούς όπως καθορίζονται στη δεύτερη περίπτωση του στοιχείου α) της παραγράφου 1 του άρθρου 4 της οδηγίας 70/156/ΕΟΚ 7

2. αυτοκίνητο νέας ταξινόμησης: κάθε επιβατικό αυτοκίνητο που ταξινομείται για πρώτη φορά στην Κοινότητα. Αποκλείονται συγκεκριμένα τα οχήματα που ταξινομούνται εκ νέου σε δεύτερο κράτος μέλος ή που έχουν προγενέστερα ταξινομηθεί εκτός Κοινότητας 7

3. πιστοποιητικό συμμόρφωσης: το πιστοποιητικό που προσδιορίζεται στο άρθρο 6 της οδηγίας 70/156/ΕΟΚ, το οποίο πρέπει να συνοδεύει κάθε νέο επιβατικό αυτοκίνητο πριν αυτό ταξινομηθεί ή τεθεί σε κυκλοφορία 7

4. ειδική εκπομπή CO2: για ένα δεδομένο επιβατικό αυτοκίνητο είναι η εκπομπή που μετράται σύμφωνα με την οδηγία 80/1268/ΕΟΚ 7

5. κατασκευαστής: η εμπορική επωνυμία του προσώπου ή του φορέα που αναλαμβάνει την υπευθυνότητα έναντι μιας αρχής έγκρισης τύπου για όλα τα ζητήματα που αφορούν τον τύπο του οχήματος και είναι αυτή που εμφανίζεται στο πιστοποιητικό συμμόρφωσης (αναφέρεται ως «μάρκα») 7

6. μέγιστη καθαρή ισχύς των νέων επιβατικών αυτοκινήτων: η μέγιστη ισχύς του κινητήρα που δηλώνεται στο πιστοποιητικό συμμόρφωσης και μετράται σύμφωνα με τις διατάξεις της οδηγίας 80/1269/ΕΟΚ του Συμβουλίου (7) 7

7. μάζα: η μάζα του έτοιμου για κυκλοφορία αυτοκινήτου με το αμάξωμα όπως αναφέρεται στο πιστοποιητικό συμμόρφωσης και ορίζεται στο σημείο 2.6 του παραρτήματος I της οδηγίας 70/156/ΕΟΚ 7

8. κυβισμός κινητήρα: ο κυβισμός του κινητήρα όπως αναφέρεται στο πιστοποιητικό συμμόρφωσης και μετράται σύμφωνα με τις διατάξεις της οδηγίας 80/1269/ΕΟΚ 7

9. τύπος καυσίμου: ο τύπος καυσίμου για τον οποίο το αυτοκίνητο έλαβε αρχικά έγκριση τύπου και ο οποίος αναγράφεται στο πιστοποιητικό συμμόρφωσης 7

10. αρχείο ταξινόμησης: ένα ηλεκτρονικό αρχείο που περιέχει πληροφορίες σχετικά με την ταξινόμηση κάθε μεμονωμένου επιβατικού αυτοκινήτου 7

11. παραλλαγή και έκδοση: τα διαφοροποιημένα οχήματα ενός δεδομένου τύπου που δηλώνονται από τον κατασκευαστή, όπως περιγράφεται στο παράρτημα II της οδηγίας 70/156/ΕΟΚ, και προσδιορίζονται με μοναδικό τρόπο από τον αριθμό τύπου, παραλλαγής και έκδοσης 7

12. τεκμηρίωση έγκρισης τύπου: το δελτίο πληροφοριών που περιέχει το φάκελο πληροφοριών, το πιστοποιητικό έγκρισης τύπου και τα αποτελέσματα των δοκιμών που αποστέλλουν οι εθνικές αρχές έγκρισης τύπου στις εθνικές αρχές των άλλων κρατών μελών σύμφωνα με τις διατάξεις του άρθρου 4 στις παραγράφους 5 και 6 της οδηγίας 70/156/ΕΟΚ.

Άρθρο 3

1. Για τους σκοπούς της καθιέρωσης συστήματος που αναφέρεται στο άρθρο 1, τα κράτη μέλη συλλέγουν τις πληροφορίες που περιγράφονται στο παράρτημα Ι για κάθε νέο επιβατικό αυτοκίνητο που ταξινομείται στην επικράτειά τους και πληροί τις διατάξεις του άρθρου 1.

2. Επιτρέπεται στα κράτη μέλη να λαμβάνουν τις απαραίτητες πληροφορίες που αναφέρονται στην παράγραφο 1 είτε από την κοινοτική τεκμηρίωση έγκρισης τύπου είτε από το πιστοποιητικό συμμόρφωσης. Οι συλλεγόμενες με τον τρόπο αυτό πληροφορίες είναι ταυτόσημες με αυτές που περιέχονται στο πιστοποιητικό συμμόρφωσης.

3. Τα κράτη μέλη είναι υπεύθυνα για την επικύρωση και την ποιότητα των στοιχείων που συλλέγουν. Τα κράτη μέλη λαμβάνουν υπόψη τις πιθανές πηγές σφάλματος που περιγράφονται στο παράρτημα ΙΙ, λαμβάνουν μέτρα για να ελαχιστοποιήσουν αυτά τα σφάλματα και προβαίνουν σε ετήσια αξιολόγηση, μέσω στατιστικής ανάλυσης ή με άλλο τρόπο, του ποσοστού των ανακριβών στοιχείων που έχουν συλλέξει και αποθηκεύσει. Τα κράτη μέλη διαβιβάζουν αυτήν την αξιολόγηση στην Επιτροπή παράλληλα με τις απαιτήσεις του άρθρου 4 παράγραφος 1 σχετικά με τη διαβίβαση των στοιχείων παρακολούθησης.

4. Λαμβάνοντας υπόψη την αξιολόγηση που αναφέρεται στην παράγραφο 3, η Επιτροπή μπορεί να ζητήσει από τα κράτη μέλη να εκθέσουν λεπτομερώς τις διαδικασίες που έχουν εφαρμόσει για να εξασφαλίσουν την ποιότητα των στοιχείων και μπορεί, εάν δεν ικανοποιηθεί ως προς την αποτελεσματικότητα των διαδικασιών και κατόπιν διαβουλεύσεων με τα κράτη μέλη, να ζητήσει να εφαρμοστούν περαιτέρω μέτρα.

Άρθρο 4

1. Για κάθε ημερολογιακό έτος τα κράτη μέλη υπολογίζουν τα ακόλουθα στοιχεία σύμφωνα με τις μεθόδους που περιγράφονται στο παράρτημα ΙΙΙ:

α) για κάθε τύπο καυσίμου χωριστά:

i) το συνολικό αριθμό επιβατικών αυτοκινήτων νέας ταξινόμησης 7

ii) τους μέσους όρους των ειδικών εκπομπών CO2 των επιβατικών αυτοκινήτων νέας ταξινόμησης 7

β) για κάθε κατασκευαστή και τύπο καυσίμου χωριστά, τον αριθμό των επιβατικών αυτοκινήτων νέας ταξινόμησης και των μέσων όρων των ειδικών εκπομπών CO2 7

γ) τον αριθμό επιβατικών αυτοκινήτων νέας ταξινόμησης για κάθε τύπο καυσίμου και κάθε χωριστή κατηγορία εκπομπών CO2 όπως ορίζεται στο παράρτημα ΙΙΙ σημείο 4 7

δ) για κάθε τύπο καυσίμου και χωριστή κατηγορία μάζας όπως ορίζεται στο παράρτημα ΙΙΙ σημείο 5:

i) τον αριθμό επιβατικών αυτοκινήτων νέας ταξινόμησης 7

ii) τους μέσους όρους των ειδικών εκπομπών CO2 7

iii) τη μέση μάζα 7

ε) για κάθε τύπο καυσίμου και χωριστή κατηγορία καθαρής ισχύος κινητήρα όπως ορίζεται στο παράρτημα ΙΙΙ σημείο 6:

i) τον αριθμό επιβατικών αυτοκινήτων νέας ταξινόμησης 7

ii) τους μέσους όρους των ειδικών εκπομπών CO2 7

iii) τη μέση καθαρή ισχύ κινητήρα 7

στ) για κάθε τύπο καυσίμου και χωριστή κατηγορία κυβισμού κινητήρα όπως ορίζεται στο παράρτημα ΙΙΙ σημείο 7:

i) τον αριθμό επιβατικών αυτοκινήτων νέας ταξινόμησης 7

ii) τους μέσους όρους των ειδικών εκπομπών CO2 7

iii) το μέσο κυβισμό κινητήρα.

2. Οι πληροφορίες που αναφέρονται στην παράγραφο 1 διαβιβάζονται ετησίως στην Επιτροπή από τα κράτη μέλη. Η πρώτη διαβίβαση πραγματοποιείται το αργότερο έως την 1η Ιουλίου 2001. Οι μεταγενέστερες διαβιβάσεις ολοκληρώνονται μέχρι την 1η Απριλίου για τα στοιχεία παρακολούθησης που συλλέχθηκαν κατά το προηγούμενο ημερολογιακό έτος. Τα στοιχεία διαβιβάζονται υπό τη μορφή που καθορίζεται στο παράρτημα IV.

3. Ύστερα από αίτημα της Επιτροπής, τα κράτη μέλη διαβιβάζουν το σύνολο των στοιχείων που συλλέγονται σύμφωνα με το άρθρο 3.

Άρθρο 5

Τα κράτη μέλη ορίζουν φορέα αρμόδιο για τη συλλογή και διαβίβαση των πληροφοριών παρακολούθησης και ενημερώνουν την Επιτροπή σχετικά έως την 31η Ιουλίου 2000.

Άρθρο 6

Τα κράτη μέλη υποβάλλουν έκθεση στην Επιτροπή το αργότερο έως τις 31 Ιουλίου 2000 σχετικά με τον τρόπο με τον οποίο σκοπεύουν να εφαρμόσουν τις διατάξεις της παρούσας απόφασης. Βάσει αυτών των εκθέσεων, η Επιτροπή μπορεί να ζητήσει συμπληρωματικές πληροφορίες ή, κατόπιν διαβουλεύσεων με τα κράτη μέλη, την πραγματοποίηση αλλαγών στην προτεινόμενη μέθοδο εφαρμογής.

Άρθρο 7

Η Επιτροπή υποβάλλει έκθεση στο Συμβούλιο το αργότερο έως τις 31 Δεκεμβρίου 2003 σχετικά με τη λειτουργία του συστήματος παρακολούθησης που καθιερώνεται με την παρούσα απόφαση.

Άρθρο 8

Για κάθε ημερολογιακό έτος η Επιτροπή υποβάλλει στο Συμβούλιο έκθεση βασιζόμενη στα στοιχεία παρακολούθησης που λαμβάνει από τα κράτη μέλη.

Άρθρο 9

Η παρούσα απόφαση απευθύνεται στα κράτη μέλη.

(1) ΕΕ L 167 της 9.7.1993, σ. 31.

(2) COM(95) 689 τελικό.

(3) ΕΕ L 375 της 31.12.1980, σ. 36.

(4) ΕΕ L 329 της 30.12.1993, σ. 39.

(5) ΕΕ L 42 της 23.2.1970, σ. 1.

(6) ΕΕ L 91 της 25.3.1998, σ. 1.

(7) ΕΕ L 375 της 31.12.1980, σ. 46.

ΠΑΡΑΡΤΗΜΑ I

Στοιχεία που συλλέγονται και διαβιβάζονται από τα κράτη μέλη για τους σκοπούς συστήματος παρακολούθησης των εκπομπών CO2 των νέων επιβατικών αυτοκινήτων

Προκειμένου να λειτουργήσει ένα σύστημα παρακολούθησης των ειδικών εκπομπών CO2 των νέων επιβατικών αυτοκινήτων σε κοινοτική κλίμακα, τα κράτη μέλη συλλέγουν ένα ελάχιστο αριθμό πληροφοριών για κάθε νέο επιβατικό αυτοκίνητο που ταξινομείται στην Κοινότητα για πρώτη φορά. Μόνο η βενζίνη και το πετρέλαιο ντίζελ λαμβάνονται υπόψη δεδομένου ότι είναι τα μόνα καύσιμα που περιλαμβάνονται στην ευρωπαϊκή νομοθεσία έγκρισης τύπου.

1. Όταν ταξινομείται για πρώτη φορά ένα νέο επιβατικό αυτοκίνητο στην Κοινότητα συλλέγονται και αποθηκεύονται από τα μέλη τα ακόλουθα στοιχεία:

- ειδικές εκπομπές CO2 (g/km),

- τύπος καυσίμου (π.χ. βενζίνη, πετρέλαιο ντίζελ),

- κατασκευαστής,

- μάζα (kg),

- μέγιστη καθαρή ισχύς (kW),

- κυβισμός κινητήρα (cm³).

ΠΑΡΑΡΤΗΜΑ II

Ποιότητα και ακρίβεια στοιχείων

1. Εισαγωγή

Οι κατασκευαστές μπορούν να διαφοροποιήσουν τους τύπους επιβατικών αυτοκινήτων τους σε παραλλαγές και περαιτέρω ακόμα σε εκδόσεις. Για οποιοδήποτε δεδομένο αυτοκίνητο τα ακριβέστερα στοιχεία για τις εκπομπές CO2 είναι αυτά που αναφέρονται στη συγκεκριμένη έκδοση στην οποία το αυτοκίνητο ανήκει. Για τους σκοπούς του συστήματος παρακολούθησης, τα κράτη μέλη πρέπει επομένως να συλλέγουν μόνο τα στοιχεία που αφορούν κάθε συγκεκριμένη έκδοση.

2. Χρήση της τεκμηρίωσης έγκρισης τύπου ως πηγής στοιχείων παρακολούθησης

α) Οι πληροφορίες που χρησιμοποιούνται για τους σκοπούς της παρακολούθησης των εκπομπών CO2 των αυτοκινήτων (ή εισάγονται σε ηλεκτρονικές βάσεις δεδομένων για μεταγενέστερη χρήση σε σύστημα παρακολούθησης των εκπομπών CO2 των αυτοκινήτων) πρέπει να προέρχονται από το επίσημο «δελτίο πληροφοριών» που συνοδεύει την κοινοποίηση της χορήγησης της έγκρισης τύπου όπως αυτό αποστέλλεται από τις εθνικές αρχές έγκρισης τύπου στα κράτη μέλη, σύμφωνα με την οδηγία 70/156/ΕΟΚ.

β) Το δελτίο πληροφοριών που αποστέλλουν οι εθνικές αρχές έγκρισης τύπου μπορεί να περιέχει στοιχεία που αφορούν πολλές διαφορετικές εκδόσεις. Είναι επομένως σημαντικό να προσδιορίζονται σωστά στο δελτίο πληροφοριών τα κατάλληλα στοιχεία για κάθε νέο επιβατικό αυτοκίνητο που καλύπτεται από τις διατάξεις της παρούσας απόφασης. Τα στοιχεία για μια συγκεκριμένη έκδοση πρέπει επομένως να επιλέγονται βάσει των αριθμών «τύπου», «παραλλαγής» και «έκδοσης» όπως εμφανίζονται στο πιστοποιητικό συμμόρφωσης. Το πιστοποιητικό συμμόρφωσης περιέχει απαραιτήτως στοιχεία σχετικά με τη συγκεκριμένη έκδοση ενός δεδομένου τύπου αυτοκινήτου.

3. Πιθανές πηγές σφάλματος

α) Εξαγωγή των στοιχείων που αφορούν μια συγκεκριμένη έκδοση από την τεκμηρίωση της έγκρισης τύπου

Η χρήση της τεκμηρίωσης έγκρισης τύπου ως πηγής των στοιχείων παρακολούθησης για τους σκοπούς της παρούσας απόφασης εμπερικλείει δύο σημαντικές πιθανές πηγές σφάλματος. Η πρώτη αφορά τη μεταφορά των στοιχείων που περιέχονται στο φάκελο πληροφοριών από γραπτή σε ηλεκτρονική μορφή για να χρησιμοποιηθούν σε βάση δεδομένων η οποία περιέχει τα σχετικά με την έγκριση τύπου στοιχεία. Αυτή η πηγή σφάλματος αφορά κυρίως ανθρώπινο λάθος. Η δεύτερη αφορά την ορθή εξαγωγή στοιχείων από τις ηλεκτρονικές βάσεις δεδομένων που περιέχουν τα σχετικά με την έγκριση τύπου στοιχεία. Τα στοιχεία που αφορούν τη σωστή έκδοση πρέπει να προσδιορίζονται στις βάσεις αυτές μόνο με το συνδυασμό των αριθμών τύπου, παραλλαγής και έκδοσης που περιέχονται στο πιστοποιητικό συμμόρφωσης.

β) Μεταφορά στοιχείων από το πιστοποιητικό συμμόρφωσης σε ηλεκτρονικό αρχείο ταξινόμησης

Όταν τα στοιχεία λαμβάνονται από το πιστοποιητικό συμμόρφωσης (έγγραφο) και εισάγονται σε ηλεκτρονικό αρχείο ταξινόμησης, κατά τη διαδικασία ταξινόμησης ενός νέου επιβατικού αυτοκινήτου, υπάρχει ο κίνδυνος να εισαχθούν ανακριβή στοιχεία, το πιθανότερο λόγω ανθρώπινου λάθους.

γ) Αυτοματοποιημένη μεταφορά στοιχείων από τους κατασκευαστές στις αρχές ταξινόμησης

Σε μερικά κράτη μέλη, οι κατασκευαστές καλούνται να μεταφέρουν τα στοιχεία που περιέχονται στο πιστοποιητικό συμμόρφωσης στις αρχές ταξινόμησης (ή απευθείας στα αρχεία ταξινόμησης) με άμεσο ηλεκτρονικό τρόπο. Υπάρχει φυσικά η πιθανότητα να μεταφερθούν ανακριβή στοιχεία και θα πρέπει επομένως να ελέγχεται και να επικυρώνεται η αξιοπιστία των εισαγόμενων στοιχείων.

ΠΑΡΑΡΤΗΜΑ III

Μεθοδολογία για τον υπολογισμό των πληροφοριών παρακολούθησης των εκπομπών CO2 των νέων επιβατικών αυτοκινήτων

Στο παρόν παράρτημα περιγράφονται οι πληροφορίες παρακολούθησης που πρέπει να κοινοποιούνται στην Ευρωπαϊκή Επιτροπή. Οι πληροφορίες παρακολούθησης προέρχονται από επεξεργασία των στοιχείων που συλλέγονται κατά την πρώτη ταξινόμηση των νέων επιβατικών αυτοκινήτων (τα στοιχεία που αναφέρονται στο παράρτημα I) σύμφωνα με τις μεθόδους που περιγράφονται κατωτέρω. Η ακριβής μορφή υπό την οποία πρέπει να κοινοποιούνται αυτές οι πληροφορίες στην Επιτροπή περιγράφεται στο παράρτημα IV.

Εξετάζονται μόνο η βενζίνη και το πετρέλαιο ντίζελ καθώς πρόκειται για τα μόνα καύσιμα που περιλαμβάνονται στην ευρωπαϊκή νομοθεσία έγκρισης τύπου προς το παρόν. Στο σύστημα παρακολούθησης περιλαμβάνονται μόνο οι πληροφορίες σχετικά με τα νέα επιβατικά αυτοκίνητα που δεν έχουν ταξινομηθεί προγενέστερα στην Ευρωπαϊκή Ένωση. Τα επιβατικά αυτοκίνητα που έχουν ταξινομηθεί προγενέστερα εντός της Ευρωπαϊκής Ένωσης ή αλλού αποκλείονται συγκεκριμένα από τις διατάξεις της παρούσας απόφασης.

1. Αριθμός επιβατικών αυτοκινήτων νέας ταξινόμησης διαφοροποιούμενων ανά τύπο καυσίμου (Nf)

Για κάθε χωριστό τύπο καυσίμου (π.χ. βενζίνη και πετρέλαιο ντίζελ), τα κράτη μέλη αθροίζουν τον αριθμό νέων επιβατικών αυτοκινήτων που ταξινομούνται για πρώτη φορά στην επικράτειά τους. Για κάθε τύπο καυσίμου f, ο αριθμός νέων επιβατικών αυτοκινήτων που ταξινομούνται για πρώτη φορά συμβολίζεται ως Nf.

2. Μέσες ειδικές εκπομπές CO2 αυτοκινήτων νέας ταξινόμησης για κάθε τύπο καυσίμου (Sf,ave)

Ο μέσος όρος των ειδικών εκπομπών CO2 όλων των αυτοκινήτων νέας ταξινόμησης για κάθε τύπο καυσίμου (ο οποίος συμβολίζεται ως Sf,ave υπολογίζεται από το άθροισμα των ειδικών εκπομπών CO2 κάθε μεμονωμένου αυτοκινήτου νέας ταξινόμησης ενός ιδιαίτερου τύπου καυσίμου Sf, διαιρούμενο με το συνολικό αριθμό αυτοκινήτων νέας ταξινόμησης του ίδιου τύπου καυσίμου Nf.

Sf,ave = (1/Nf) 7 Σ Sf

3. Μέσες ειδικές εκπομπές CO2 όλων των αυτοκινήτων νέας ταξινόμησης για κάθε τύπο καυσίμου και κατασκευαστή (Sf,ave,man)

Υπολογίζονται από το άθροισμα των ειδικών εκπομπών CO2 κάθε αυτοκινήτου νέας ταξινόμησης ενός ιδιαίτερου τύπου καυσίμου και κατασκευαστή Sf,man, διαιρούμενο με το συνολικό αριθμό αυτοκινήτων νέας ταξινόμησης του ίδιου τύπου καυσίμου και κατασκευαστή Nf,man.

Sf,ave,man = (1/Nf,man) 7 Σ Sf,man

4. Κατανομή των εκπομπών CO2 των νέων επιβατικών αυτοκινήτων

Πρέπει να καταγράφεται ο αριθμός των επιβατικών αυτοκινήτων νέας ταξινόμησης για κάθε τύπο καυσίμου τα οποία εμπίπτουν σε κάθε μία από τις ακόλουθες κατηγορίες εκπομπών CO2, οι οποίες είναι: < 60, 60-80, 81-100, 101-120, 121-140, 141-160, 161-180, 181-200, 201-250, 251-300, > 300 g/km.

5. Κατανομή μάζας των νέων επιβατικών αυτοκινήτων

Για κάθε μία από τις ακόλουθες κατηγορίες μάζας, < 650, 650-750, 751-850, 851-950, 951-1 050, 1 051-1 150, 1 151-1 250, 1 251-1 350, 1 351-1 550, 1 551-1 750 και > 1 750 kg, πρέπει να καταγράφονται: ο αριθμός επιβατικών αυτοκινήτων νέας ταξινόμησης για κάθε τύπο καυσίμου, η μέση μάζα καθώς και οι μέσες ειδικές εκπομπές CO2 αυτών των οχημάτων.

Ο αριθμός νέων αυτοκινήτων για κάθε κατηγορία μάζας m και τύπο καυσίμου f συμβολίζεται ως Nf,m, ενώ η μέση μάζα αυτών των οχημάτων Mf,m,ave, υπολογίζεται ως το άθροισμα των μεμονωμένων μαζών Mf,m, κάθε νέου αυτοκινήτου διαιρούμενο με το Nf,m 7

Mf,m,ave = (1/Nf,m) 7 Σ Mf,m

Εφόσον Sf,m είναι η ειδική εκπομπή CO2 των μεμονωμένων αυτοκινήτων κάθε χωριστής κατηγορίας μάζας και τύπου καυσίμου τότε, κατ' αναλογία, η μέση ειδική εκπομπή CO2 αυτών των οχημάτων δίνεται από τη σχέση:

Sf,m,ave = (1/Nf,m) 7 Σ Sf,m

6. Κατανομή της μέγιστης καθαρής ισχύος των επιβατικών αυτοκινήτων νέας ταξινόμησης

Για κάθε μία από τις ακόλουθες κατηγορίες μέγιστης καθαρής ισχύος, < 30, 30-40, 41-50, 51-60, 61-70, 71-80, 81-90, 91-100, 101-120, 121-150 > 150 kW, πρέπει να καταγράφονται: ο αριθμός επιβατικών αυτοκινήτων νέας ταξινόμησης για κάθε τύπο καυσίμου, η μέση μέγιστη καθαρή ισχύς καθώς και οι μέσες ειδικές εκπομπές CO2 αυτών

των οχημάτων.

Ο αριθμός νέων αυτοκινήτων για κάθε κατηγορία ισχύος p και τύπο καυσίμου f, δίνεται από τον αριθμό Nf,p ενώ η μέση καθαρή ισχύς αυτών των οχημάτων Pf,p,ave, υπολογίζεται ως το άθροισμα των μεμονωμένων τιμών μέγιστης καθαρής ισχύος Pf,p,ave κάθε νέου αυτοκινήτου διαιρούμενο με το Nf,p.

Pf,p,ave = (1/Nf,p) 7 Σ Pf,p

Εφόσον Sf,p είναι η ειδική εκπομπή CO2 των μεμονωμένων αυτοκινήτων κάθε χωριστής κατηγορίας ισχύος κινητήρα και τύπο καυσίμου, τότε, κατ' αναλογία, η μέση ειδική εκπομπή CO2 αυτών των οχημάτων δίνεται από τη σχέση:

Sf,p,ave = (1/Nf,p) 7 Σ Sf,p

7. Κατανομή του κυβισμού κινητήρα των επιβατικών αυτοκινήτων νέας ταξινόμησης

Για κάθε μία από τις ακόλουθες κατηγορίες κυβισμού κινητήρα, < 700, 700-800, 801-900, 901-1 000, 1 001-1 100, 1 101-1 200, 1 201-1 300, 1 301-1 400, 1 401-1 500, 1 501-1 600, 1 601-1 700, 1 701-1 800, 1 801-1 900, 1 901-2 000, 2 001-2 100, 2 101-2 200, 2 201-2 400, 2 401-2 600, 2 601-2 800, 2 801-3 000 και > 3 000 cm³ πρέπει να καταγράφονται: ο αριθμός επιβατικών αυτοκινήτων νέας ταξινόμησης για κάθε τύπο καυσίμου, ο μέσος κυβισμός κινητήρα καθώς και οι μέσες ειδικές εκπομπές CO2 αυτών των οχημάτων.

Ο αριθμός νέων αυτοκινήτων για κάθε κατηγορία κυβισμού κινητήρα c και τύπο καυσίμου f δίνεται από το Nf,c, ενώ ο μέσος κυβισμός κινητήρα αυτών των οχημάτων Cf,c,ave, υπολογίζεται ως το άθροισμα των μεμονωμένων κυβισμών κινητήρα Cf,c κάθε νέου αυτοκινήτου διαιρούμενο με το Nf,c.

Cf,c,ave = (1/Nf,c) 7 Σ Cf,c

Εφόσον Sf,c είναι εκπομπή CO2 των μεμονωμένων αυτοκινήτων κάθε χωριστής κατηγορίας κυβισμού κινητήρα και τύπου καυσίμου, τότε, κατ' αναλογία, η μέση ειδική εκπομπή CO2 αυτών των οχημάτων δίνεται από τη σχέση:

Sf,c,ave = (1/Nf,c) 7 Σ Sf,c

ΠΑΡΑΡΤΗΜΑ IV

Μορφή των πληροφοριών παρακολούθησης προς διαβίβαση στην Επιτροπή

Στην συνέχεια παρουσιάζεται συνοπτικά η μορφή υπό την οποία τα κράτη μέλη οφείλουν να διαβιβάζουν στην Επιτροπή τις πληροφορίες παρακολούθησης, υπολογιζόμενες σύμφωνα με τη μεθοδολογία του παραρτήματος III.

1. Ειδικές εκπομπές CO2 υπολογιζόμενες κατά μέσο όρο σε όλα τα επιβατικά αυτοκίνητα νέας ταξινόμησης ενός τύπου καυσίμου

Για κάθε διαφορετικό τύπο καυσίμου τα κράτη μέλη παρέχουν τον αριθμό επιβατικών αυτοκινήτων νέας ταξινόμησης και τη μέση τιμή των ειδικών εκπομπών CO2 των αυτοκινήτων αυτών. Τα στοιχεία υποβάλλονται σε μορφή πίνακα, όπως παρουσιάζεται κατωτέρω, όπου οι τιμές εκπομπών CO2 στρογγυλοποιούνται στο πλησιέστερο ακέραιο ψηφίο.

>ΘΕΣΗ ΠΗΝΑΚΑ>

2. Μέσες ειδικές εκπομπές CO2 ανά κατασκευαστή και τύπο καυσίμου

Τα στοιχεία σχετικά με όλα τα επιβατικά αυτοκίνητα νέας ταξινόμησης πρέπει να ομαδοποιούνται ανά κατασκευαστή και να υποδιαιρούνται περαιτέρω ανά τύπο καυσίμου (π.χ. βενζίνη και πετρέλαιο ντίζελ). Για κάθε υποομάδα, τα κράτη μέλη υποβάλουν τη μέση τιμή των ειδικών εκπομπών CO2 και τον αριθμό οχημάτων στα οποία βασίζεται. Οι απαραίτητες πληροφορίες διαβιβάζονται σε μορφή πίνακα όπως παρουσιάζεται κατωτέρω. Και εδώ οι τιμές εκπομπών CO2 στρογγυλοποιούνται στο πλησιέστερο ακέραιο ψηφίο.

>ΘΕΣΗ ΠΗΝΑΚΑ>

3. Κατανομή των εκπομπών CO2 του στόλου νέων επιβατικών αυτοκινήτων

Για κάθε διαφορετικό τύπο καυσίμου τα κράτη μέλη παρέχουν τον αριθμό νέων επιβατικών αυτοκινήτων που έχουν ταξινομηθεί σε κάθε χωριστή κατηγορία εκπομπών CO2 ανά κατασκευαστή και για το σύνολο όλων των κατασκευαστών, σύμφωνα με το ακόλουθο σχήμα.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

4. Κατανομή της μάζας, ισχύος και κυβισμού κινητήρα των νέων επιβατικών αυτοκινήτων

Για τα χαρακτηριστικά των οχημάτων μάζα, ισχύς και κυβισμός κινητήρα έχουν καθοριστεί κατηγορίες και για κάθε κατηγορία πρέπει να διαβιβάζονται συγκεντρωτικά στοιχεία. Τα στοιχεία που απαιτούνται, ανά κατασκευαστή και για το σύνολο όλων των κατασκευαστών, αφορούν τον αριθμό οχημάτων νέας ταξινόμησης σε κάθε κατηγορία, τη μέση τιμή της ιδιότητας (μάζα, ισχύς, κυβισμός κινητήρα) και τη μέση τιμή των ειδικών εκπομπών CO2 των οχημάτων κάθε κατηγορίας. Οι τιμές της μάζας, ισχύος και κυβισμού κινητήρα και των ειδικών εκπομπών CO2 πρέπει να καταχωρούνται στρογγυλοποιημένες στο πλησιέστερο ακέραιο ψηφίο.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>